Diari Oficial de la Generalitat Valenciana


Sumari del DOGV 4152, del 20-12-2001 (2001/12365)

Informació pública de la modificació puntual número 3 del Pla General d'Ordenació Urbana que consisteix en la nova redacció de l'article 58 de les ordenances del pla esmentat.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4152

Data del DOGV
:   20-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12301


Organisme emissor
:   Ajuntament d'Almussafes

Tipus de document
:   Anunci

Informació pública de la modificació puntual número 3 del Pla General d'Ordenació Urbana que consisteix en la nova redacció de l'article 58 de les ordenances del pla esmentat. [2001/Q12035]
  
El Ple de l'Ajuntament d'Almussafes, en la sessió del dia 23 de novembre de 2001, va adoptar, entre altres punts, sotmetre a informació pública, per un període d'un mes, la proposta de modificació de l'article 58 de les ordenances del Pla General d'Ordenació Urbana, aprovades el dia 22 d'abril de 1994 i publicades en el Butlletí Oficial de la Província de València de 2 de juliol de 1994, sent la proposta de modificació la següent:
  
«Article 58. Sòl no urbanitzable d'especial protecció agrícola.
  
La categoria de sòl no urbanitzable d'especial protecció té l'exclusiva finalitat de preservar-lo o excloure'l del procés d'urbanització per a conservar el seu aprofitament agrícola.
  
En les superfícies classificades com a sòl no urbanitzable de protecció agrícola, es permetran els usos propis dels aprofitaments naturals agrícoles de la zona.
  
Als efectes de l'article 9 de la Llei 4/1992, de 5 de juny, de la Generalitat Valenciana, es permetran:
  
- Edificacions per a instal·lar motors de reg:
  
No superaran els 40 metres quadrats.
  
- Edificacions per a guardar arreus de cultiu.
  
No superaran els 20 metres i 3 metres d'altura amb una separació a límits de 3 metres.
  
- Magatzems: parcel·la mínima 10.000 metres quadrats, ocupació màxima de parcel·la 3%, edificabilitat màxima 0,03 m2/m2, altura màxima 3 metres, separació a límits 3 metres.
  
- Les instal·lacions provisionals com a hivernacles, distància a límits 3 metres i podrà atorgar la llicència l'ajuntament si no requereix la realització d'obres permanents.
  
- Tota activitat hortofructícola, que prèviament s'autoritze per mitjà de declaració d'interés comunitari, d'acord al procediment ordinari establit en l'article 18 de la Llei del Sòl No Urbanitzable de la Generalitat Valenciana, Llei 4/1992 de 3 de juny.
  
Caldrà complir:
  
Superfície mínima de parcel·la: 15.000 metres quadrats.
  
Coeficient d'edificabilitat màxima: 0,40 m2t/m2s.
  
Coeficient màxim d'ocupació en planta: 40%.
  
Número màxim de plantes: 2.
  
Altura màxima de cornisa: 12 metres.
  
Separació mínima a façana: 5 metres.
  
Separació mínima a límit: 5 metres, i qualsevol volum ha d'estar a una distància igual o major a la seua altura.
  
Hauran de comptar amb accés rodat en condicions adequades per a l'ús a establir, pavimentat i amb ample mínim de 6 metres, connectat a la xarxa viària executada i en servici.
  
Garantir la depuració de les aigües, d'acord amb les característiques de l'efluent i degudament autoritzat».
  
El còmput del referit termini d'un mes es comptarà a partir de l'endemà de la publicació d'aquest anunci en el Diari Oficial de la Generalitat Valenciana i, durant aquest termini, qualsevol persona podrà examinar i formular al·legacions a l'expedient, que es trobarà exposat en l'oficina tècnica d'aquest ajuntament. Tot això en compliment dels articles 38.2.b de la Llei Reguladora de l'Activitat Urbanística i 86 de la Llei del Règim Jurídic de les Administracions Públiques i del Procediment Administratiu Comú.